Neuvoston asetus (ETY) N:o 447/68, annettu 9 päivänä huhtikuuta 1968, sokerialan interventio-ostoa koskevista yleisistä säännöistä



Virallinen lehti nro L 091 , 12/04/1968 s. 0005 - 0006

Tanskank. erityispainos: Sarja I Alue 1968(I) s. 0073

Englannink. erityispainos: Sarja I Alue 1968(I) s. 0076

Kreikank. erityispainos: Luku 03 Nide 3 s. 0037

Espanjank. erityispainos: Luku 03 Nide 2 s. 0122

Portugalink. erityispainos: Luku 03 Nide 2 s. 0122

Suomenk. erityispainos Alue 3 Nide 2 s. 0030

Ruotsink. erityispainos Alue 3 Nide 2 s. 0030



NEUVOSTON ASETUS (ETY) N:o 447/68, annettu 9 päivänä huhtikuuta 1968, sokerialan interventio-ostoa koskevista yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(1), ja erityisesti sen 9 artiklan 7 kohdan ja 10 artiklan 2 kohdan, ottaa huomioon komission ehdotuksen, sekä katsoo, että asetuksen N:o 1009/67/ETY 9 artiklan 1 kohdassa säädetään tiettyjen sokereiden interventio-ostoa koskevista toimenpiteistä, moitteettoman hallinnollisen toiminnan vuoksi olisi säädettävä, että interventiotarjous tehdään kirjallisesti, yhteisön interventiotoimenpiteiden täytäntöönpano edellyttää interventioelimiltä sokerin haltuunottoa määrätyssä paikassa; tämän vuoksi olisi määrättävä, että haltuun otetaan tarjoushetkellä hyväksytyssä varastossa oleva sokeri; varasto hyväksytään asetuksen N:o 1009/67/ETY 40 artiklassa säädettyä menettelyä noudattaen annettujen yksityiskohtaisten sääntöjen mukaisesti, interventiojärjestelmää sovelletaan ainoastaan yhteisössä korjatusta juurikkaasta tai ruo'osta valmistettuun sokeriin; lisäksi asetuksen N:o 1009/67/ETY III osastossa säädetty hinta- ja myyntitakuu koskee ainoastaan peruskiintiön omaavia valmistajia; tämän periaatteen huomioon ottamiseksi interventio olisi rajoitettava näihin tuottajiin, interventioelinten hallussaan pitämä sokeri on myytävä yhteisön ostajille ilman syrjintää ja mahdollisimman taloudellisin edellytyksin; yleensä tarjouskilpailujärjestelmä mahdollistaa näiden tavoitteiden saavuttamisen; tarjouskilpailulta olisi edellytettävä asetuksen N:o 1009/67/ETY 40 artiklassa säädettyä menettelyä noudattaen myönnettyä ennakkolupaa, jotta vältettäisiin sokerin myynti epäsuotuisassa markkinatilanteessa; samoista syistä on hylättävä kaikki tarjouskilpailussa tehdyt tarjoukset, jotka eivät näytä vastaavan suotuisimpia myyntimahdollisuuksia, ja tietyissä erityistilanteissa olisi kuitenkin suotavaa käyttää muuta kuin tarjouskilpailumenettelyä; tämän vuoksi olisi harkittava näiden menettelyjen käyttöönottamista asetuksen N:o 1009/67/ETY 40 artiklan säännösten mukaisesti, ON ANTANUT TÄMÄN ASETUKSEN: 1 artikla 1. Interventiotarjous on tehtävä kirjallisesti sen sokerin tuottaneen jäsenvaltion interventioelimelle, jonka alueella tarjottu sokeri on tarjoushetkellä. 2. Ainoastaan hyväksytyssä varastossa tarjouksentekohetkellä oleva sokeri voidaan ottaa haltuun. Hyväksynnän antaa kyseisen jäsenvaltion toimivaltainen viranomainen. 2 artikla Interventioelin ostaa sokerin ainoastaan, jos tarjouksentekijällä on peruskiintiö. 3 artikla 1. Interventioelimen ostama sokeri myydään tarjouskilpailulla. 2. Tarjouskilpailu edellyttää lupaa. Tarjouskilpailun ehdot ja erityisesti myytävän sokerin määräpaikka on määritettävä lupaa myönnettäessä. 3. Tarjouskilpailun ehtojen on taattava kaikille asianomaisille riippumatta heidän sijoittautumispaikastaan yhteisössä samanarvoinen osallistumismahdollisuus ja samanarvoinen kohtelu. 4 artikla 1. Jos tarjouskilpailun ehdoissa ei anneta vähimmäistarjoushintaa, se vahvistetaan asetuksen N:o 1009/67/ETY 40 artiklassa säädettyä menettelyä noudattaen sen jälkeen, kun tarjoukset on saatu. 2. Vähimmäistarjoushinta vahvistetaan tarjousten käsittelyn jälkeen ottaen huomioon markkinoiden edellytykset, arvioidut myyntimahdollisuudet ja kyseisten määrien vientikustannukset. 3. Tarjouskilpailun järjestäneen viranomaisen on hylättävä vähimmäistarjoushintaa alhaisemmat tarjoukset. 5 artikla Erityistilanteiden niin vaatiessa voidaan määrittää asetuksen N:o 1009/67/ETY 40 artiklassa säädettyä menettelyä noudattaen muita kuin 3 artiklassa säädettyjä myyntimenetelmiä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 9 päivänä huhtikuuta 1968. Neuvoston puolesta Puheenjohtaja E. FAURE (1) EYVL N:o 308, 18.12.1967, s. 1